《汊口程伯龄扁所居曰容膝山房求余写乔松古木图因题以为赠》
明代·朱同

老松参天倚清濆，卓立迥出凡木群。百年生息饱雨露，一日变木超风云。

云溪故家足乔木，容膝山房更清淑。知君每爱林下风，故写幽人坐溪腹。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。